"சந்தேகமில்லை; நிச்சயந்தான்."  "எது நிச்சயம்?"  "பழுவூர் ராணி அல்ல; பித்துப்பிடித்த என் அத்தை ராணி தான் பல்லக்கில் இருக்கிறாள்!"  "உஷ்! இரைந்து பேசாதே!"  "இரைந்து பேசாவிட்டால் காரியம் நடப்பது எப்படி?"  "என்ன காரியம்?"  "எதற்காக இத்தனை தூரம் வந்தோமோ, அந்தக் காரியந்தான். அத்தையைக் கண்டுபிடித்து விட்டோ ம். அவளை விடுவித்து அழைத்துப் போக வேண்டாமா?"  "இப்போது அது முடியாத காரியம், பூங்குழலி! பல்லக்கு எங்கே போய்ச் சேர்கிறது என்று பார்த்துக் கொள்வோம். பிறகு யோசித்து விடுதலை செய்வதற்கு வழி தேடலாம்." 